Държавен вестник, бр. 73, 2010 г., стр. 82

СТР.  82	
Д Ъ Р Ж А В Е Н  В Е С Т Н И К 	
БРОЙ  73
подвижната работна площадка и не се от­
крият пукнатини, разрушаване на елементи, 
отлюспване на боя, остатъчни деформации 
или повреди, които могат да влияят на екс­
плоатационните качества и безопасността на 
повдигателното съоръжение и които могат 
да се установят визуално без използване на 
специализирани уреди. 
(3) Статичното изпитване на товарозахва­
щащите приспособления се извършва с товар, 
превишаващ с 50 на сто товароподемността им.
(4) Статичното изпитване на стреловите 
кранове и на подвижните работни площад­
ки стрелови тип се извършва при най-голям 
обсег на стрелата, а на подвижните работни 
площадки конзолен тип – при най-голям обсег 
на конзолата.
(5) Статичното изпитване на повдигател­
ните съоръжения може да се извършва с 
динамометър вместо с товар.
 Чл. 114. (1) Динамичното изпитване на 
съоръженията по чл. 2, ал. 1, т. 1 – 4, 6 – 8 
се извършва съгласно инструкцията за екс­
плоатация, а за товароподемни кранове – и 
съгласно т. 3.3.2 на БДС ISO 4310.
(2) Ако в инструкцията по ал. 1 няма дру­
ги изисквания, при динамичното изпитване 
се проверява работата на механизмите и 
спирачките с товар, превишаващ с 10 на сто 
товароподемността им, като неколкократно се 
извършва повдигане, спускане и придвижване 
на товара. Изпитването е успешно, ако не се 
получат повреди на механизмите, а задвиж­
ването и спирачките функционират в съот­
ветствие с определените режими на работа.
Чл. 115. (1) След извършване на първо­
началния технически преглед органите за 
технически надзор заверяват с подпис и 
печат ревизионната книга по чл. 101, ал. 2, 
т. 1, предават я на ползвателя за съхранение 
и издават акт за първоначален технически 
преглед, който съдържа:
1. вида на извършените проверки и изпит­
вания и резултатите от тях;
2. констатираните неизправности, наруше­
ния и други несъответствия с изискванията на 
наредбата и/или техническата документация 
на съоръжението;
3. заключение за годността на съоръжението 
за безопасна експлоатация;
4. срока за извършване на следващия пе­
риодичен преглед.
(2) Актът по ал. 1 се предоставя на полз­
вателя.
Чл. 116. (1) Органите за технически надзор 
записват резултатите от техническите прегледи 
по чл. 108, ал. 1, т. 2 – 9 в ревизионните книги 
на повдигателните съоръжения, като попълват 
ревизионен акт, който съдържа:
1. вида на извършените проверки и изпит­
вания и резултатите от тях;
2. констатираните неизправности, наруше­
ния и други несъответствия с изискванията на 
наредбата и/или техническата документация 
на съоръжението;
3. заключение за годността на съоръжени­
ето за по-нататъшна безопасна експлоатация 
и при какви условия може да се експлоатира;
4. срока за следващия периодичен преглед.
(2) Ползвателите са длъжни да предоста­
вят ревизионните книги на повдигателните 
съоръжения при поискване от органите за 
технически надзор.
(3) Служителите на ГД „ИДТН“ могат да 
записват в ревизионните книги предписанията 
по чл. 49, ал. 1, т. 1 от ЗТИП.
Чл. 117. Резултатите от техническите пре­
гледи на сапаните се записват в протокол, в 
който могат да се документират техническите 
прегледи на повече от един сапан, извършени 
в един ден. Протоколът трябва да съдържа:
1. регистрационния номер на сапана;
2. максималното натоварване, на което 
сапанът може да бъде подложен по време 
на работа;
3. номера на сертификата на сапана;
4. вида на извършените проверки и изпит­
вания и резултатите от тях;
5. заключение за годността на сапана за 
безопасна експлоатация;
6. срока за извършване на следващия пе­
риодичен преглед.
Чл. 118. Когато при техническите пре­
гледи по чл. 108, ал. 1, т. 1 – 8 органите за 
технически надзор по чл. 97, т. 2 установят, че 
повдигателното съоръжение не е годно за по-
нататъшна безопасна експлоатация или когато 
ползвателят не е осигурил възможност или 
е попречил за извършване на периодичните 
прегледи на повдигателните съоръжения в 
сроковете по чл. 108, ал. 1, т. 2 или 3, те са 
длъжни писмено да уведомят за това регио­
налния отдел на ГД „ИДТН“.
Чл. 119. (1) Служителите на ГД „ИДТН“ 
писмено разпореждат спиране на експлоата­
цията на повдигателните съоръжения, когато: 
1. не са регистрирани пред органите за 
технически надзор;
2. в акта за първоначален технически 
преглед или в ревизионен акт е вписано 
заключение, че съоръжението не е годно за 
безопасна експлоатация;
3. на съоръженията не е извършен техни­
чески преглед съгласно чл. 108, ал. 1, т. 1 – 7;
4. нямат нанесена маркировка за съответ­
ствие със съществените изисквания на при­
ложимите наредби по чл. 7 от ЗТИП, когато 
такава се изисква;
5. престанат да съответстват на норматив­
ните изисквания за устройство или безопасна 
експлоатация и/или са констатирани повре­
ди или неизправности, които не осигуряват 
безопасната експлоатация на съоръжението;